**Ministru kabineta noteikumu projekta**

**„****Grozījumi Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 21.1 panta devītā daļa, Veterinārmedicīnas likuma 12.pants un 53.panta pirmās daļas 5.punkts, Dzīvnieku barības aprites likuma 3.panta ceturtā daļa, Likuma par budžetu un finanšu vadību 5.panta devītā daļa un Farmācijas likuma 12.panta otrā daļa. |
| 2. | Pašreizējā situācija un problēmas | Patlaban ir spēkā Ministru kabineta 2010.gada 28.decembra noteikumi Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu” (turpmāk – noteikumi Nr.1231).  1. Pamatojoties uz Eiropas Parlamenta un Padomes 2004.gada 29.aprīļa Regulā (EK) Nr.882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, (turpmāk – Regula Nr.882/2004) noteikto, noteikumi Nr.1231 paredz, ka gaļas sadales uzņēmumi par veikto valsts uzraudzību un kontroli Pārtikas un veterinārajam dienestam (turpmāk – dienests) maksā atkarībā no veterinārā eksperta (valsts pilnvarotā veterinārārsta) nostrādātā laika uzņēmumā un izdevumiem par patērēto degvielu.  Lai samazinātu uzņēmēju finansiālo slogu, turpmāk plānots piemērot Regulas Nr.882/2004 IV pielikuma B iedaļas II nodaļā noteikto minimālo maksu.  2. Noteikumi Nr.1231 paredz iespēju iegādāties veterināro recepšu veidlapas un dzīvnieku ārstnieciskās barības pieprasījuma veidlapas tikai pa 10 komplektiem, bet tas rada slogu veterinārārstiem, jo nav iespējams nopirkt vienu veidlapu komplektu.  3. Noteikumos Nr.1231 nav noteikta maksa par īpašajām veterinārajām receptēm, kuru izgatavošanas organizēšanas un izplatīšanas pienākumu dienestam uzliek  Ministru kabineta 2010.gada 10.augusta noteikumi Nr.757 „Īpašās veterinārās receptes izrakstīšanas un uzglabāšanas kārtība”.  4. Veterināro recepšu veidlapu cena neatbilst dienesta veiktā valsts iepirkuma („**Par veidlapu iegādi Pārtikas un veterinārā dienesta vajadzībām”,** **Nr.PVD 2011/01 Ie) cenai**.  5. Laipersonām būtu skaidra maksāšanas kārtība, noteikumos Nr.1231 jānosaka, ka par valsts uzraudzības un kontroles darbībām un maksas pakalpojumiem pakalpojuma ņēmējs maksā saskaņā ar dienesta sagatavoto rēķinu.  6. Lai mazinātu administratīvo slogu uzņēmējiem, kas iesaistīti kravu ievešanā un pārvadāšanā tranzītā (īpaši ar dzelzceļa transportu), jānosaka, ka uzņēmējs var vienoties ar dienestu par finanšu līdzekļu iemaksu dienesta kontā pirms valsts uzraudzības un kontroles darbību un pakalpojumu veikšanas un attiecīga rēķina saņemšanas. Kravu pārvadājumu laikā robežkontroles punktā ne vienmēr var atrasties kravas īpašnieks vai viņa pārstāvis (dzelzceļa pārvadājumos), kas var saņemt un apmaksāt rēķinu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavots Ministru kabineta noteikumu projekts „Grozījumi Ministru kabineta 2010.gada 28.decembra noteikumos Nr. 1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”” (turpmāk – noteikumu projekts).  Noteikumu projekts:  1) nosaka, ka maksu par valsts uzraudzības un kontroles darbībām gaļas sadales uzņēmumos aprēķina saskaņā ar Regulu Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML) – uzņēmums maksā par katru gaļas tonnu EUR 1,5 līdz 3:  a) liellopu, teļa, cūkas, nepārnadžu/zirgu dzimtas dzīvnieku, aitu un kazu gaļa – EUR 2;  b) mājputnu un saimniecībā audzētu trušu gaļa – EUR 1,5;  c) šādu saimniecībā audzētu un savvaļas medību dzīvnieku gaļa:  - medījamie sīkputni un sīkdzīvnieki – EUR 1,5;  - skrējējputni (strauss, emu, nandu) – EUR 3;  - mežacūkas un atgremotāji – EUR 2;  2) precizē veterināro zāļu recepšu veidlapu cenas atbilstoši tām, par kādām dienests šīs veidlapas iepērk (saskaņā ar veikto valsts iepirkumu);  3) nodrošina iespēju nopirkt veterināro recepšu veidlapas un dzīvnieku ārstnieciskās barības pieprasījuma veidlapas pa vienam komplektam;  4) nosaka, ka par valsts uzraudzības un kontroles darbībām un maksas pakalpojumiem pakalpojuma ņēmējs maksā saskaņā ar dienesta sagatavoto rēķinu;  5) dod iespēju uzņēmējam vienoties ar dienestu par finanšu līdzekļu iemaksu dienesta kontā pirms valsts uzraudzības un kontroles darbību un pakalpojumu veikšanas un attiecīga rēķina saņemšanas.  Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas un veterinārais dienests. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Veterināro recepšu veidlapu cenas noteiktas atbilstoši dienesta veiktā iepirkuma **„Par veidlapu iegādi Pārtikas un veterinārā dienesta vajadzībām”, Nr. PVD 2011/01 Ie rezultātiem. Recepšu veidlapas veterinārārstiem tiek pārdotas par iepirkuma cenu.** |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz:  1) 36 uzņēmējiem, kas darbojas gaļas sadales uzņēmumos;  2) veterinārārstiem, kas izraksta veterinārās receptes un dzīvnieku ārstnieciskās barības pieprasījumus. Dienestā reģistrētas 157 veterinārmedicīniskās aprūpes prakses darba vietas un 460 praktizējoši veterinārārsti (informācija no dienesta tīmekļa vietnes [www.pvd.gov.lv)](http://www.pvd.gov.lv));  3) uzņēmējiem, kas iesaistīti kravu ievešanā un pārvadāšanā tranzītā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Uzņēmējiem, kas darbojas gaļas sadales uzņēmumos, samazināsies par valsts uzraudzību un kontroli maksājamā summa. Izmaiņu apjoms atkarīgs no konkrētā uzņēmuma darbības apjoma. Saskaņā ar dienesta veiktajiem aprēķiniem kopējā iekasētā maksa varētu samazināties par 60%.  Veterinārārsti turpmāk varēs iegādāties atsevišķas veterināro recepšu veidlapas un dzīvnieku ārstnieciskās barības pieprasījuma veidlapas, un viņiem nebūs jātērē finanšu līdzekļi lieku komplektu iegādei. |
| 4. | Tiesiskā regulējuma nefinansiālā ietekme | Veterinārārsti turpmāk varēs iegādāties atsevišķus veterināro zāļu recepšu komplektus. |
| 5. | Administratīvās procedūras raksturojums | Noteikumu projekts samazina administratīvo slogu uzņēmējiem, kuri iesaistīti kravu ievešanā un pārvadāšanā tranzītā (īpaši ar dzelzceļa transportu) un kuriem turpmāk būs iespējams par dienesta veiktajām valsts uzraudzības un kontroles darbībām norēķināties ar priekšapmaksu. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **6 361,5** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 361,5 | 0 | 0 | 0 | 0 |
| 1.1.1. Vispārējā kārtībā sadalāmā dotācija no vispārējiem ieņēmumiem | 4 404,3 |  | 0 | 0 | 0 |
| 1.1.2. Ieņēmumi no maksas pakalpojumiem un citi pašu ieņēmumi | 1 957,2 |  | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **6 361,5** | **0** | **0** | **0** | **0** |
| 2.1. valsts pamatbudžets | 6 361,5 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc noteikumu projekta pieņemšanas maksu par valsts uzraudzības un kontroles darbībām gaļas sadales uzņēmumos aprēķinās saskaņā ar Regulu Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML), tāpēc dienesta kopējie ieņēmumi par veikto valsts uzraudzību un kontroli gaļas sadales uzņēmumos samazināsies par 60%. Tā kā šīs izmaiņas tika plānotas jau pirms 2012.gada valsts budžeta apstiprināšanas, dienesta finansējumā tika iekļauts ieņēmumu samazinājums par maksas pakalpojumiem. | | | | |

*Anotācijas IV sadaļa – projekts šo jomu neskar.*

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Dienests saskaņā ar Regulu Nr.882/2004 iekasē samaksu par:  1) dzīvu dzīvnieku un gaļas, tostarp gaļas produktu, mājputnu, medību dzīvnieku, trušu un saimniecībā audzētu medību dzīvnieku gaļas un blakusproduktu, dzīvnieku izcelsmes dzīvnieku barības un zvejniecības produktu valsts uzraudzību un kontroli, ja tie tiek importēti vai vesti tranzītā caur Eiropas Savienības dalībvalstīm;  2) valsts uzraudzības un kontroles darbībām un pakalpojumiem gaļas sadales uzņēmumos. | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | | |
| Attiecīgā ES tiesību akta datums, numurs un nosaukums | | Regula Nr.882/2004. | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. | |
|  | |  | | Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas Nr.882/2004 27.panta 2.punkts | | Noteikumu projekta 1.1.apakšpunkts (noteikumu Nr.1231 2.punkts un 1.pielikums) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. | |
| Regulas Nr.882/2004 27.panta 3.punkts | | Noteikumu projekta 1.3.apakšpunkts (noteikumu Nr.1231 3. un 3.1 punkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | |  | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | |  | | | | |
| Cita informācija | |  | | | | |

*Anotācijas V sadaļas 2.tabula – projekts šo jomu neskar.*

|  |  |  |  |
| --- | --- | --- | --- |
| **VI. Sabiedrības līdzdalība un šis līdzdalības rezultāti** | | | |
| 1. | Sabiedrības informēšana par projekta izstrādes uzsākšanu | Noteikumu projekts 2011.gada 23.decembrī nosūtīts elektroniski biedrībām „Latvijas Veterinārārstu biedrība”, „Lauksaimnieku organizāciju padome”, „Zemnieku saeima”, “Miesnieku un gaļas tirgotāju savstarpējā atbalsta biedrība 2010” un “Latvijas Gaļas ražotāju un pārstrādātāju asociācija”.  Noteikumu projekts 2012.gada 3.janvārī ievietots Zemkopības ministrijas tīmekļa vietnē. | |
| 2. | Sabiedrības līdzdalība projekta izstrādē | Latvijas Veterinārārstu biedrība noteikumu projekta saskaņošanai izvēlēta, jo ir vistiešāk saistīta ar veterinārārstu darbību.  Pārējo šīs sadaļas 1.punktā minēto biedrību darbība saistīta ar uzņēmējiem, kas darbojas gaļas sadales uzņēmumos. | |
| 3. | Sabiedrības līdzdalības rezultāti | Šīs sadaļas 1.punktā minētās biedrības atbalsta noteikumu projektu bez iebildumiem.  Ņemot vērā biedrības “Latvijas Gaļas ražotāju un pārstrādātāju asociācija” atzinumu, papildināta anotācijas I sadaļas 4.punktā sniegtā informācija par maksu par valsts uzraudzības un kontroles darbībām gaļas sadales uzņēmumos. | |
| 4. | Saeimas un ekspertu līdzdalība | Konsultācijas nav notikušas. | |
| 5. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Pārtikas un veterinārais dienests |
| 2. | Projekta izpildes ietekme uz pārvaldes funkcijām | | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Projekts šo jomu neskar. |
| 6. | Cita informācija | | Nav. |

# Zemkopības ministre L.Straujuma

2012.05.10. 8:30

L.Gurecka

67027063, Linda.Gurecka@zm.gov.lv